Public procurement notice: Contract Award Notice
Published: 2025-12-01
Buyer: HungaroControl Magyar Légiforgalmi Szolgálat Zártkörűen Működő Részvénytársaság
Country: HU
Region: HU110
Contract type: Services
Procedure: Negotiated without a prior call for competition
CPV classification: 72261000: Software support services
Estimated value: 600000 EUR
Award criteria: price

Technical requirements: A Thales LAS France SAS a kifejezetten a magyar légiforgalom irányítására általa kifejlesztett MATIAS légiforgalmi irányítási rendszer támogatására módosításával és továbbfejlesztésével kapcsolatban kizárólagos jogokkal rendelkezik. A fentiek alátámasztására küldjük teljes terjedelmében az angol nyelven rendelkezésre álló Szoftver jogosultsági megállapodást a KHVM Légiforgalmi és Repülőtéri Igazgatóság (a HungaroControl Zrt. korábbi jogelődje) és Siemens AG (Thales LAS France SAS korábbi jogelődje) között című dokumentumot (a továbbiakban: Alapszerződés), amelyből megállapítható, hogy a MATIAS légiforgalmi irányítási rendszer tekintetében fennálló kizárólagos jogai alapján csak az ajánlattételre felhívott Thales LAS France SAS képes a “MATIAS A la carte 2025” tárgyú szerződés teljesítésére. A dokumentum főbb részeit sorszámmal ellátva bejelöltük, és az alábbiakban adjuk meg e részek magyar fordítását: Alapszerződés 10. sz. melléklete (25. oldal) cím, a szerződő felek megjelölésével: “Szoftver jogosultsági megállapodás a KHVM Légiforgalmi és Repülőtéri Igazgatóság és a Siemens Aktiengesellschaft (AG) között” Alapszerződés 10. sz. melléklete (25. oldal) A megállapodás tárgyának megjelölése „A megállapodás tárgyát képező szoftver valamennyi, a Szerződésben meghatározott programot és dokumentációt magában foglalja“. Alapszerződés 10. sz. melléklete (26. oldal) 1.1. (i) A „Szerződés“ meghatározása „A „Szerződés“ a KOMPLEX Budapest és a Siemens AG között a MATIAS-rendszer szállítására, telepítésére, integrációjára és tesztelésére vonatkozóan kötött, 103-63-5-3029 számú szerződést jelenti.“ A KOMPLEX Budapest a Légiforgalmi és Repülőtéri Igazgatóság nevében a külkereskedelmi szerződés tekintetében import-bizományosként járt el. Alapszerződés 10. sz. melléklete (28. oldal) 5.szakasz: Bizalmas adatkezelés „A vevő (KHVM Légiforgalmi és Repülőtéri Igazgatóság) vállalja, hogy átveszi, és bizalmasan kezeli a szoftvert, nem fedi fel sem egészében, sem részleteiben a szoftvert bármilyen egyéb harmadik félnek, és betartat minden elvárható intézkedést az ügyintézőkkel, ügynökökkel, és alkalmazottakkal, hogy a szoftver bizalmas jellegét megőrizze. E szakasz rendelkezései a megállapodás lejárta után is továbbélnek.“ Alapszerződés 10. sz. melléklete (28. oldal) 6. szakasz: Tulajdonjog „A Szoftver maga és minden tulajdonjoga a Szállító (Siemens AG) tulajdonában marad.” (2. számú melléklet). 2005. december 16. napján aláírt szerződés alapján került sor a MATIAS rendszer első frissítésére a HC-2005-429 azonosító számú szerződés keretében, melynek 15. pontja tartalmazza a szellemi alkotásokra vonatkozó rendelkezéseket. A hivatkozott pont kimondja, hogy: „A Szoftverhez kapcsolódó valamennyi szellemi tulajdonjog, beleértve a Szoftveren végrehajtott módosításhoz fűződő jogokat és kapcsolt szolgáltatások esetén harmadik személyeket megillető jogokat is, Eladó kizárólagos tulajdonában marad. (…) A Vevőnek (HungaroControl Zrt.) átadott licensz nem kizárólagos és nem ruházható át Harmadik személyre. (…) Az Eladó (Thales ATM-Thales LAS France SAS) szavatolja, hogy a Szoftver szerzői joga korlátozás nélkül az Ő tulajdonát kepézi.” A MATIAS rendszer 2003. évi (HC-2013-4425), 2005. évi (HC-2007-577 és HC-2005-429), 2006. évi (HC-2006-562), 2008. évi (HC-2008-956, HC-2008-945), 2009. évi (HC-2010-1626), 2011. évi (HC-2012-3100,) 2013. évi (HC-2013-4212, HC-2013-4414), 2014. évi (HC-2014-5077) és 2015. évi (HC-2014-5086) frissítésére, illetve különböző „modulokkal” való kiegészítésére vonatkozó fent hivatkozott szerződések szellemi alkotások jogaira vonatkozó rendelkezései (15. pont) mind megerősítik az Alapszerződésben illetve a HC-2005-429 szerződésében foglaltakat, mely szerint „Az Eladó (Thales ATM, illetve Thales LAS France SAS) szavatolja, hogy a Szoftver szerzői joga korlátozás nélkül az Ő tulajdonát kepézi.”(2. számú melléklet). A MATIAS rendszer legutóbbi fejlesztési szerződései, így a 2016. december 30-án kötött Build 11 szerződés (HC-2016-6494), a 2019. január 25-én kötött Build 12 szerződés (HC-2019-8555), a 2021. december 22-én aláírt BUILD 13 (HC-2021-0380) és a BUILD 14 (HC-2024-2072) a MATIAS szoftver tekintetében az alábbi rendelkezéseket tartalmazták (14.1. pont mindkét szerződés esetében): „A Szoftverhez kapcsolódó valamennyi szellemi tulajdonjog, beleértve a Szoftveren végrehajtott módosításhoz fűződő jogokat és kapcsolt szolgáltatások esetén harmadik személyeket megillető jogokat is, Eladó kizárólagos tulajdonában marad.” (2. számú melléklet). Ajánlatkérő és a Thales ATM, illetve Thales LAS France SAS között megkötésre került a MATIAS A la Carte szolgáltatások tekintetében is több szerződés, melyek a MATIAS rendszer garanciaidőn túli hibáinak kivizsgálásra, javítására és ezekkel kapcsolatos kisebb fejlesztésekre vonatkoznak. Az e tárgyban 2006. és 2024. között született szerződések 12. - Szerzői jogok - elnevezésű pontja az alábbiakról rendelkezik: „A Szoftverhez kapcsolódó valamennyi szellemi tulajdonjog, beleértve a Szoftveren végrehajtott módosításhoz fűződő jogokat és kapcsolt szolgáltatások esetén harmadik személyeket megillető jogokat is, Eladó kizárólagos tulajdonában marad. Eladó szavatolja, hogy rendelkezik a Szoftver szellemi tulajdonjogaival vagy a szükséges felhasználási jogokat megszerezte.” (2. számú melléklet) A fent hivatkozott szerződések rendelkezéseiből egyértelműen megállapítható, hogy sem a Siemens AG, sem jogutódja – a Thales ATM, illetve a Thales LAS France SAS – nem adott át olyan jogot Ajánlatkérő részére, amely lehetővé tenné, hogy Ajánlatkérő a Thales LAS France SAS-en kívül mást is felkérjen ajánlattételre.
Mennyiség: A szerződés keretösszege: 600.000,-EUR. Ajánlatkérő a teljes keretösszeg lehívására kötelezettséget vállal. Ajánlatkérő a szerződés időtartama alatt a keretösszeg fejében pontokat vásárol, melynek terhére az alábbi szolgáltatásokat rendeli meg Ajánlattevőtől: A következő szolgáltatásokat kell a szerződésben rögzített ATC rendszerekhez biztosítani: - a kivizsgálások és az analízisek támogatása, - PCR fix-ek, Warranty build-ek és patch-ek létrehozása, - a validálás támogatása, - a tesztelés támogatása, - a demonstráció támogatása, - a telepítés és az operatív átállás támogatása, - kisebb szoftver fejlesztések megvalósítása, - a gyári referencia platform fenntartása, - a baseline dokumentáció frissítésének biztosítása, - Program Management, Segment Management, Contract Management és Quality Assurance biztosítása a fent jelölt elemekre.


Winner: Thales LAS France SAS
Award value: 600000
Number of bids: 1